open-index/open-wikipedia-markdown huggingface dataset:
Hidrogen sulfida

**[[Hidrogen]] sulfida** (H2S) adalah gas yang tidak berwarna, beracun, mudah terbakar dan berbau seperti telur busuk. Gas ini boleh timbul dari aktiviti biologi ketika bakteria menguraikan bahan organik dalam keadaan tanpa oksigen (kegiatan anaerobik) seperti di paya dan saluran pembetungan. Gas ini juga muncul dalam gas asli setinggi 30% mahupun terhasil dari kegiatan gunung berapi. Gas ini memainkan peranan utama dalam bergeraknya unsur sulfur melalui semua persekitaran di bumi.

Hidrogen sulfida juga dikenal dengan nama **sulfana**, **sulfur hidrida**, **gas masam (''sour gas'')**, ***hidrogen bersulfur***, **asid hidrosulfurik**, dan **gas kumbahan (''sewer gas'')**. IUPAC menerima penamaan "hidrogen sulfida" dan "sulfana"; perkataan terakhir digunakan lebih eksklusif ketika menamakan campuran yang lebih kompleks.

## Kimia
Hidrogen sulfida merupakan hidrida kovalen yang secara kimia berkait dengan air (H2O) kerana oksigen dan sulfur berada dalam golongan yang sama di jadual berkala. 

Hidrogen sulfida merupakan asid lemah, terpisah dalam larutan akueus menjadi kation hidrogen H+ dan anion hidrosulfida HS−:
::H2S → HS− + H+
:::''K''<sub>a</sub> = 1.3×10−7 mol/L; p*K*a = 6.89.

Ion sulfida, S2−, dikenali dalam bentuk pepejal tetapi tidak di dalam larutan akueus (oksida). Pemalar perceraian kedua dari hidrogen sulfida sering dinyatakan sekitar 10−13, tetapi kini diketahui bahawa angka ini merupakan *ralat* yang disebabkan oleh pengoksidaan sulfur dalam larutan alkali. Anggaran terakhir terbaik untuk p*K*a2 adalah 19±2.

## Rujukan

## Pautan luar
*  International Chemical Safety Card 0165
* Concise International Chemical Assessment Document 53
* National Pollutant Inventory - Hydrogen sulfide fact sheet
* NIOSH Pocket Guide to Chemical Hazards
* MSDS safety data sheet 
* Abstract of survey article on H<sub>2</sub>S as used by the body, by P. Kamoun
* Computational Chemistry Wiki 
* NACE (National Association of Corrosion Engineers)
Pemalar penceraian asid

**Pemalar penceraian asid** (Ka) atau **pemalar keasidan** adalah satu pemalar keseimbangan untuk asid dan bes konjugatnya di sebuah larutan akueus.

## Takrifan
Ketika suatu asid *HA* larut dalam air, sebahagian asid tersebut terurai membentuk ion hidronium dan bes konjugatnya. 
: HA(aq) + H2O(l)  H3O+(aq) + A&minus;(aq)

Dalam perkiraan pemalar penceraian asid, kepekatan air diabaikan, kerana tindak balas berlangsung di dalam larutan berair, iaitu kepekatan air adalah relatif tidak berubah. Maka, pemalar penceraian asid ditakrifkan dengan persamaan

:K_a = \frac{[\mbox{H}_3\mbox{O}^+][\mbox{A}^- ]} {[\mbox{HA}]}

Nilai Ka berubah dalam pelbagai tertib magnitud, sehingga sering dinyatakan dalam logaritma persepuluhan. Pemalar baru ini disebut pKa, yang nilainya berubah dalam julat yang lebih kecil.

:\operatorname{p}K_a = -\log_{10} K_a

Asid yang lebih kuat memiliki nilai Ka yang lebih besar dan pKa yang lebih kecil. Bagi asid yang cukup lemah (iaitu hanya sebahagian kecil dari asid bercerai), pH suatu larutan asam dapat diperkirakan melalui rumus berikut
:\operatorname{p}\mbox{H} \approx -\log_{10} \sqrt{K_a [\mbox{HA}]}

Nilai pH dari larutan penimbal juga dapat diramalkan dengan menggunakan nilai Ka melalui persamaan Henderson-Hasselbach:
:\textrm{pH} = \textrm{pK}_{a}+ \log_{10} \frac{[\textrm{A}^-]}{[\textrm{HA}]} 

## Nilai p''K''<sub>a</sub> beberapa sebatian
Perkiraan dilakukan pada air bersuhu 25ºC, kecuali sebatian-sebatian dengan pKa  bawah -1.76:

* - 25.00: Asid floroantimonat (asid terkuat yang diketahui)
* - 8.00: Asid klorida
* - 3.00, 1.99: Asid sulfat
* - 2.00: Asid nitrat
* - 1.76: Ion hidronium
* 3.60: Asid karbonat
* 4.04: Asid askorbat (Vitamin C)
* 4.20: Asid benzoat
* 4.74: Asid asetat
* 9.25: Ion amonium
* 9.99: Fenol
* 15.76: Ion hidroksida
* 50.00: Etana

## Bacaan
*Atkins, Peter, and Loretta Jones. *Chemical Principles: The Quest for Insight*. 3rd ed. New York: W. H. Freeman and Company, 2005

## Catatan
Lebuhraya Ayer Rajah

**Lebuhraya Ayer Rajah** (kependekan: **AYE**; ; Bahasa Inggeris:  *Ayer Rajah Expressway*) adalah sambungan bagi bahagian hujung barat bagi Lebuhraya Taman Pantai Timur di sebelah selatan Singapura ke Tuas yang seterusnya berhubung dengan Laluan Kedua Malaysia-Singapura  di Malaysia. Bersama-sama dengan Lebuhraya Pantai Timur, ia membentuk laluan lebuh raya timur-barat kedua selepas Lebuhraya Seluruh Pulau.

Lebuh raya ini mula dibina pada tahun 1983, dengan fasa pertama dan kedua dibuka pada tahun 1988. Bahagian ini merangkumi kerja naik taraf beberapa laluan sedia ada seperti Jalan Ayer Rajah dan Jalan Ayer Rajah Atas.

Pada tahun 1998, lebuh raya ini dipanjangkan ke Tuas dari Jejambat Teban bersempena dengan pembukaan Laluan Kedua Malaysia-Singapura ke Johor. Kerja pembinaan ini melibatkan kerja naik taraf Jalan Ahmad Ibrahim, termasuklah pengembangan laluan sedia ada untuk diseragamkan kelebarannya dengan bahagian lain AYE serta pembinaan jalan susur di sebelah sisi lebuh raya (kini Jalan Ahmad Ibrahim merujuk kepada jalan susur ini). Ia juga dihubungkan dengan Lebuhraya Seluruh Pulau di Persimpangan Tuas.
Lebuhraya Rentas Pulau

**Lebuhraya Rentas Pulau** (Inggeris: *Pan Island Expressway*, Cina: 泛岛高速公路; kependekan: **PIE**) ialah lebuh raya terawal serta terpanjang di Singapura. Pada masa kini, ia juga adalah jalan raya terpanjang di Singapura. Ia merangkumi sepanjang laluan timur-barat di seluruh pulau, menghubungkan Tuas di sebelah barat ke Lapangan Terbang Changi di bahagian timur. Panjangnya ialah 42.8 km (26 batu).

## Pembinaan
Pembinaan PIE bermula pada tahun 1966 dan dibahagikan kepada 3 fasa. Fasa 1 melibatkan pelebaran bahagian Jalan Whitley dari Persimpangan Mount Pleasant ke Persimpangan Thomson, Jalan Toa Payoh, Jalan Kolam Ayer, dan Paya Lebar Way, serta menggantikan kesemua persimpangan lampu isyarat dengan persimpangan bertingkat.

Seterusnya, bahagian dari Jalan Eunos ke Lebuhraya Taman Pantai Timur, yang melibatkan pembinaan laluan baru, siap pada tahun 1980. Setahun kemudian iaitu pada tahun 1981, pembinaan bahagian hujung barat dari Jalan Anak Bukit ke Corporation Road selesai. Semasa siap, panjang lebuh raya ini adalah 35 km (22 batu). Panjang keseluruhan lebuh raya ini meningkat kepada 41 km (25 batu) selepas pemanjangan lebuh raya pada tahun 1992.

Peningkatan jumlah kenderaan yang menggunakan KJE dan PIE ke Kawasan Perindustrian Jurong menyebabkan Lembaga Pengangkutan Darat Singapura menaik taraf bahagian PIE dari Persimpangan Tengah ke Jalan Tuas kepada laluan 8 lorong. Kerja naik taraf bermula Mac 2004 dan selesai pada Mac 2006.
Khemupsorn Sirisukha

**Cherry Khemupsorn Sirisukha** (lahir 28 Ogos 1980) adalah salah seorang pelakon wanita yang popular di Thailand. Beliau telah melakonkan banyak drama, antaranya adalah *Kaew Tah Pee* dan *Thur Kue Duang Jai*. Selain berlakon, beliau turut menjadi seorang model dan pengacara.
Taufan Sidr

**Taufan Sidr** telah melanda Teluk Benggala terutama pantai Bangladesh sejak 15 November 2007. Kekuatan angin 215 km sejam iaitu taufan aras 4 pada Skala Saffir-Simpson. Sidr merupakan istilah bahasa Arab iaitu sejenis pokok dari keluarga Ziziphus.

Pada 9 November 2007, ribut telah dikesan melanda Pulau Andaman dan beransur lemah di Pulau Nicobar. Hujan lebat melanda bandar Dhaka dan menyebabkan kerugian $450 juta.
## Mangsa
Sehingga 19 November 2007, 10,000 dipercayai terbunuh akibat banjir dan ribut . Kebanyakan kematian akibat dihanyutkan oleh ombak besar setinggi 6 meter di pantai selatan Bangladesh.

Lebih sejuta hilang tempat tinggal , memerlukan bekalan makanan, air dan ubat-ubatan. Rumah yang dibuat daripada buluh dan beratap zink diterbangkan oleh ribut kencang. Mereka merupakan penduduk termiskin di dunia .

Stesen televisyen ATN Bangla mengambil gambar kawasan bencana dari udara.  Khidmat gajah digunakan untuk menarik pokok tumbang yang merintangai jalan raya kerana tidak ada jentera moden. Jalan raya bertar musnah akibat ombak besar. Bekalan elektrik yang terputus dijangka pulih beberapa minggu .

## Bantuan
Persatuan Palang Merah Bangladesh bertungkus-lumus memasuki kawasan kampung-kampung yang ranap akibat taufan Sidr. Berjuta-juta penduduk tinggal di tanah lapang kerana rumah habis ranap.

Bantuan dari pihak tentera Bangladesh tidak mencukupi. Helikopter menggugurkan bekalan makanan, ubat , selimut dan pakaian. Begitu juga bantuan yang diberikan oleh lima buah kapal tentera laut Bangladesh.

Bantuan negara asing tidak dapat dielakkan. Jerman, Britain , Amerika Syarikat (AS) dan Kesatuan Eropah (EC)  bersedia menghulurkan bantuan melalui Pertubuhan Bangsa-Bangsa Bersatu.

3,500 tentera marin Amerika Syarikat dari kapal perang USS Kearsarge dan USS Wasp yang beroperasi di Teluk Oman digerakkan ke Bangladesh. Kapal perang USS Tarawa yang ditempatkan di pulau Hawaii turut dihantar bagi menyelamatkan mangsa banjir .
Imran Khan

**Imran Khan Niazi** (dilahirkan pada 5 Oktober 1952) adalah ahli politik dan pemain kriket Pakistan yang terkemuka. Beliau menjadi kapten pasukan kriket Pakistan dari 1971 hingga 1992 dan menjuarai Piala Kriket Dunia 1992.

Pada April 1996, beliau menjadi pengasas dan pengerusi parti politik Pakistan Tehreek-e-Insaf (Pergerakan Keadilan).  Kemudian menjadi ahli Perhimpunan Kebangsaan  dari Mianwali  pada Oktober 2002. Pada 14 November 2007, Imran Khan telah ditahan oleh tentera Pakistan  ketika menyertai pelajar-pelajar yang berdemonstrasi di luar Universiti Lahore.

## Kehidupan awal dan pendidikan
DIlahirkan di Lahore dalam keluarga berpengaruh Pashtun dan mendapat pendidikan awal di sekolah elit di Pakistan dan juga United Kingdom, termasuk *Royal Grammar School* di Worcester dan Aitchison College di Lahore. Dua orang sepupu beliau juga merupakan Kapten Pasukan Kriket Pakistan iaitu Javed Burki dan Majid Khan. Imran Khan bermain kriket di Pakistan dan United Kingdom semasa zaman remajanya sehingga pengajian dalam bidang falsafah, politik dan ekonomi di Universiti Oxford. Beliau pertama kali mewakili Pasukan Kebangsaan Pakistan pada tahun 1971, namun tidak menjadi pemain tetap bermasa pasukan tersebut sehinggalah menghabiskan pengajian di Universiti Oxford pada tahun 1976.

Pada tahun 1982, beliau dinamakan sebagai kapten pasukan kriket Pakistan. Bakat dan rupa paras yang ada pada beliau menjadikan beliau selebriti di Pakistan dan United Kingdom, kerapkali tampil di kelab malam London menjadikan beliau sasaran akhbar British. Tahun 1992 merupakan pencapaian terbaik beliau dalam bidang sukan apabila berjaya membawa pasukannya menjuarai Piala Kriket Dunia, mengalahkan England dalam perlawanan akhir. Beliau bersara dari dunia kriket pada tahun yang sama, dengan pencapaian sebagai seorang pemain kriket terbaik dalam sejarah.

## Kerjaya sukan

## Kerjaya politik
Selepas persaraan dari dunia kriket, beliau lantang bersuara mengenai salah tadbir dan rasuah dalam pentadbiran kerajaan Pakistan. Beliau menubuhkan parti politik Pakistan Tehreek-e-Insaf (Pergerakan Keadilan) pada tahun 1996. Dalam pilihanraya national yang diadakan pada tahun berikutnya, parti yang baru ditubuhkan tersebut memenangi kurang daripada 1% undian dan gagal untuk memenangi sebarang kerusi, namun pencapaian dalam pilihanraya tahun 2002 adalah lebih baik dengan Khan memenangi kerusi tunggal bagi partinya.

## Isu dan kontroversi

Pada 3 November 2022, beliau telah ditembak ketika sedang mengadakan perarakan protes menentang tindakan kerajaan pimpinan Shehbaz Sharif menuju ke Islamabad di Gujranwala, Pakistan. Beliau dilaporkan mengalami kecederaan akibat tembakan tersebut dan dikejarkan ke hospital untuk menerima rawatan.

## Rujukan

# https://www.britannica.com/biography/Imran-Khan
Separa pengalir

**Separa pengalir** atau **semikonduktor** adalah komponen elektronik yang mengeksploitasi sifat elektronik bahan-bahan semikonduktor, terutamanya silikon, germanium, dan galium arsenida, serta juga semikonduktor organik. Ia merupakan bahan kealiran elektrik yang berada antara penebat dan pengalir. Bahasifat sebagai penebat pada suhu yang sangat rendah, namun pada suhu bilik, ia bersifat sebagai pengalir. Bahan separa pengalir yang sering digunakan ialah silikon, germanium, dan galium arsenida. 

Separa pengalir sangat berguna dalam elektronik kerann pengalirannya yang dapat diubah-ubah dengan memasukkan bahan lain (biasa disebut pendopan).

## Pendopan semikonduktor

Salah satu sebab utama kegunaan semikonduktor dalam elektronik adalah sifat elektroniknya yang dapat diubah dengan cara pengawalan melalui penambahan sejumlah kecil bendasing. 

Pendopan sejumlah besar bendasing ke dalam semikonduktor dapat meningkatkan pengalirannya dengan faktor lebih besar. Dalam litar bersepadu moden, contohnya, silikon polihabluran yang didop seringkali digunakan sebagai pengganti logam.

## Lihat juga

### Bidang berkaitan
* Fizik bahan termampat
* Elektronik
* Kimia bahan termampat

### Sub-bidang
* Peranti semikonduktor
** Transistor
** Diod
** mikropemproses
** Termistor
** Sel suria
* Bahan semikonduktor
** Aluminium arsenida
** Aluminium galium arsenida
** Boron nitrida
** Kadmium sulfidea
** Kadmium selenida
** Berlian
** Galium arsenida
** Galium nitrida
** Germanium
** Indium fosfida
** Silikon
** Silikon karbida
** Silikon germanium
** Zink sulfida
** Zink selenida
* Semikonduktor organik
** Melanin

### Konsep

* Jalur pengaliran
* Kisim berkesan
* Lohong elektron
* Eksiton
* Penerowongan kuantum
* Jalur valens

## Rujukan
* 
* 
* 

## Pautan luar
* Howstuffwork's semiconductor page
* Electrical Engineering Training Series  A set of articles on Semiconductors and Transistors
* Semiconductor Technology Information on the Semiconductor Industry.
* NSM-Archive Physical Properties of Semiconductors (such as Si, GaAs and others), including band structure, mechanical, electrical, thermal and optical properies
* Semiconductor Concepts at Hyperphysics, includes intrisic semiconductors, doping, junctures, band theorry, etc.
* Principles of Semiconductor Devices
* Semiconductor resource launch page
* Semiconductor glossary
Kealiran elektrik

**Kealiran elektrik** adalah ukuran kemampuan suatu bahan untuk menghantarkan arus elektrik. Jika suatu beza keupayaan elektrik ditempatkan pada setiap hujung sebuah pengalir, casnya akan berpindah, menghasilkan arus elektrik. Kealiran elektrik \sigma\! ditakrifkan sebagai nisbah ketumpatan arus \mathbf{J}\! terhadap kekuatan medan elektrik \mathbf{E}\!:

:\mathbf{J} = \sigma \mathbf{E}. 

Pada beberapa jenis bahan dimungkinkan mempunyai kealiran elektrik yang anisotrop. Lawan kepada kealiran elektrik adalah kerintangan elektrik  \! \rho atau biasa disebut sebagai kerintangan saja, iaitu

:\rho = \frac 1 \sigma. 

## Beberapa kealiran elektrik
Ismailiyah

**Ismailiyah** (bahasa Arab: **الإسماعيليون** *al-Ismā'īliyyūn*; bahasa Urdu: **اسماعیلی** *Ismā'īlī*, bahasa Parsi: **اسماعیلیان** *Esmā'īliyān*) adalah mazhab dengan jumlah penganut kedua terbesar dalam Islam Syi'ah, setelah mazhab Dua Belas Imam (*Ithna 'Asyariah*). Sebutan Ismailiyah diperoleh pengikut mazhab ini kerana penerimaan mereka ke atas keimaman Isma'il bin Ja'far sebagai pewaris dari Ja'far ash-Shadiq. Pengikut mazhab Ithna 'Asyariah, di lain pihak menerima Musa al-Kadzim sebagai Imam mereka. Baik Ismailiyah mahupun Ithna 'Asyariah sama-sama menerima keenam enam Imam Syi'ah terdahulu, sehingga memiliki banyak persamaan pandangan atas sejarah awal mazhabnya. 

Teologi Ismailiyah pernah menjadi yang terbesar di antara mazhab-mazhab Islam Syi'ah, dan mencapai puncak kekuasaan politiknya pada masa kekuasaan Bani Fatimiyah pada abad ke-10 sampai dengan ke-12 Masihi.

Ajaran Ismailiyah, yang juga dikenal dengan nama *mazhab Imam Bertujuh*, berkembang menjadi sistem kepercayaannya sekarang setelah Imam Muhammad bin Ismail meninggal; atau "menghilang" sebagaimana kepercayaan pengikut Ismailiyah. Ajaran Ismailiyah memiliki ciri penekanan pada aspek batiniah (*esoterik*) dari agama Islam. Dibandingkan dengan perkembangan ajaran Imam Dua Belas yang pemikirannya berorientasi kepada aspek lahiriah (*eksoterik*), iaitu *akhbar* dan *ushul*, maka dapat dikatakan ajaran Syi'ah berkembang ke dua arah yang berbeza: ajaran Ismailiyah yang lebih menekankan kemestisan sifat Imam dan kemistikan jalan menuju Allah, dan ajaran Imam Dua Belas yang lebih menekankan pemahaman atas syariah dan sunnah dari Ahlul Bait.

Meskipun terdapat beberapa kelompok pecahan dalam Ismailiyah, sekarang istilah ini umumnya digunakan untuk menyebut komuniti Nizari. Mereka adalah pengikut dari Aga Khan, yang merupakan kelompok Ismailiyah dengan jumlah penganut terbesar. Di antara kelompok-kelompok yang ada memang terdapat perbezaan dalam hal kebiasaan ibadah lahiriah, akan tetapi umumnya secara teologi spiritual tetap sesuai dengan kepercayaan imam-imam awal Ismailiyah. Kaum penganut Ismailiyah umumnya dapat ditemui di India, Pakistan, Suriah, Lebanon, Israel, Arab Saudi, Yaman, China, Jordan, Uzbekistan, Tajikistan, Afghanistan, Afrika Timur, dan Afrika Selatan. Pada beberapa tahun terakhir, sebagian diantara mereka juga berimigrasi ke Eropah, Australia, New Zealand, dan Amerika Utara.

## Pautan luar
* Official Website of the Nizari Ismaili Muslim Community
* Official Website of the Institute of Ismaili Studies
* Official Website of the Aga Khan Development Network
Zaidiyah

**Zaidiyah**, **Zaidiyyah** atau **Zaidisme** (Arab: الزيدية *az-zaydiyya*, kata sifat dari **Zaidi** atau **Zaydi**) adalah salah satu Mazhab Syi'ah, dinamakan menurut Imam Zaid bin ˤAlī. Pengikut fiqh Zaidi dinamakan Zaidis (atau juga dikenali pula dengan Imam Berlima di Eropah). Akan tetapi ada pula satu kumpulan yang dinamai Zaidi *Wasītīs* yang merupakan pengikut Imam Dua Belas.

#### Imam Zaidi
Pengikut fiqih Zaidi menerima empat Imam Itsnaˤasy'arī pertama tetapi mereka menerima Zaid bin Ali sebagai Imam kelima daripada saudaranya Muhammad al-Baqir. Setelah Zaid, Zaidis menerima keturunan Hasan atau Husain lainnya sebagai Imam. Imam Zaidiyah lainnya yang cukup dikenal adalah Yahya bin Zaid, Muhammad al Nafs az-Zakiyah, Ibrahim bin Abdullah dll..

###### Pegangan:
*Kedudukan pelaku dosa besar berada antara keimanan dan kekufuran 
*Perlakuan manusia dilakukan oleh manusia bukan Allah 
Walau Bagaimanapun mereka menolak pegangan Syiah yang lain seperti kemaksuman para imam kecuali Ali, Fatimah, Husain, dan Hassan, beramal dengan Taqiah dan imam ke-12, Muhammad al-Mahdi sebagai Imam Mahdi

## Pautan luar
* Zayiddiyah
* Zaydism
Dua Belas Imam

**Dua Belas Imam** (Bahasa Arab: اثنا عشرية - Ithnāˤashariyya) adalah orang Islam yang berfahaman Syi'ah yang berpendapat bahawa terdapat dua belas Imam.

## Nama lain yang digunakan
Mazhab Dua Belas Imam juga dikenali dengan beberapa nama yang lain, iaitu:
# ***Syi'ah*** digunakan secara biasa oleh mazhab ini sejak mereka menjadi Syi'ah yang paling besar penganutnya. Nama ini dapat digunakan pula untuk fahaman Syiah lain.
# ***Jaˤfarī*** selalu digunakan untuk menunjukkan mazhab ini, untuk membezakan dengan Ismailiyah dan Zaidiyah. Kata Ja'farī digunakan untuk menunjuk Ja'far ash-Shadiq, yang merupakan Imam keenam dan yang memperkenalkan secara luas mengenai Syi'ah. Pengasas mazhab-mazhab Sunni, seperti Imam Abu Hanifah dan Imam Malik bin Anas, menurut beberapa sumber juga mengambil beberapa hadis dari Imam Ja'far ash-Shadiq. 
# ***Imamiyah*** juga selalu menunjukkan penganut Imam Dua Belas.

## Para Imam
Wilayah Vologda

**Wilayah Vologda**(Rusia:Волого́дская о́бласть) merupakan wilayah subjek persekutuan Rusia. Wilayah ini terletak dibahagian barat laut di Rusia. 

## Geografi
### Zon waktu

Wilayah Vologda terletak di Zon Waktu Moscow (MSK/MSD). UTC ialah +0300&nbsp;(MSK)/+0400&nbsp;(MSD).
Badminton di Sukan Asia Tenggara 2005

**[[Badminton]]** di Sukan Asia Tenggara 2005 diadakan di PhilSports Arena (*formerly ULTRA Arena*) at the Philippine Sports Commission Complex in Pasig City, Philippines. Participants competed for 5 gold medals in the acara perseorangan and 2 gold medals in the acara berpasukan.

## Kejuaraan

## Pautan luar
* Keputusan rasmi
Ahmad Fairuz Abdul Halim

Tun **Ahmad Fairuz bin** Sheikh **Abdul Halim** (lahir 1 November 1941) merupakan bekas Ketua Hakim Negara Malaysia (2003 - 2007).

## Kehidupan awal dan pendidikan
Ahmad Fairuz Sheikh Abdul Halim dilahirkan di Alor Setar, Kedah pada 1 November 1941. Beliau menerima Ijazah Sarjana Muda Undang-Undang dari Universiti Kebangsaan Singapura dan kemudian memperoleh Master of Laws dalam Undang-undang Antarabangsa dan Perbandingan dari Universiti Brussels, Belgium.

## Kerjaya
Beliau menyertai Perkhidmatan Kehakiman dan Perundangan Malaysia pada 4 April 1967 sebagai Pegawai Perundangan Kadet dan memegang pelbagai jawatan seperti Presiden Mahkamah Sesyen, Penasihat Undang-undang Negeri dan Pengerusi Lembaga Penasihat, Jabatan Perdana Menteri. Pada 1 Disember 1988, beliau dilantik sebagai Pesuruhjaya Kehakiman Mahkamah Tinggi Malaya dan kemudian dilantik sebagai Hakim Mahkamah Tinggi. Pada 1 Disember 1995 beliau dinaikkan sebagai Hakim Mahkamah Rayuan sehingga pelantikannya sebagai Hakim Mahkamah Persekutuan pada 1 September 2000.

## Kehidupan peribadi
Beliau berkahwin dengan Mazni Mohamed Noor dan dikurniakan 2 anak.

## Penghargaan

### Penghargaan Malaysia
*  :
**  Darjah Yang Mulia Setia Mahkota Malaysia, Seri Setia Mahkota (SSM) - **Tun** (2005)

## Lihat juga
* Klip video Lingam

## Rujukan
Abdul Gani Patail

Tan Sri Datuk Seri Panglima **Abdul Gani bin Patail** (lahir 6 Oktober 1955) ialah bekas Peguam Negara Malaysia. Beliau pernah mengetuai pasukan petugas khas menyiasat wang berbilion ringgit dalam akaun peribadi Perdana Menteri Najib Razak. 

Pada 27 Julai 2015, Ketua Setiausaha Negara, Ali Hamsa mengumumkan perkhidmatan Abdul Gani ditamatkan dan bekas Hakim Mahkamah Persekutuan Mohamed Apandi Ali dilantik menggantikannya. Kerajaan bertegas khidmat Abdul Gani tidak disambung atas faktor kesihatan namun spekulasi mengatakan ia ekoran beliau telah hampir selesai menyiasat skandal 1MDB dan 'derma' RM2.6 bilion.

Pada 15 Mei 2018, Perdana Menteri Mahathir Mohamad mengadakan perbincangan dengan Ketua Hakim Negara Tun Md Raus Sharif dan Abdul Gani di bangunan Yayasan Perdana di Putrajaya.

## Latar belakang
Abdul Gani Patail lulusan Sarjana Muda Undang Undang dari Universiti Malaya 1979. Kerjaya beliau bermula sebagai Timbalan Pendakwa Raya di Kota Kinabalu, Sabah. Pada tahun 1985, beliau telah dinaikkan pangkat kepada Peguam Kanan Persekutuan di Sabah.

Pada Januari 1994, Abdul Gani berpindah ke Jabatan Peguam Negara di Kuala Lumpur. Di sana, beliau telah dilantik sebagai Ketua Bahagian Pendakwaan (1994 dan sekali lagi pada tahun 2000), Ketua Bahagian Penasihat dan Antarabangsa (1995) dan Pesuruhjaya Penyemak Undang-Undang (1997). Pada 1 Januari 2002, beliau dilantik sebagai Peguam Negara Malaysia.
## Menyiasat skandal 1MDB
 
Pada 2 Julai 2015, The Wall Street Journal menerbitkan laporan mendakwa dana 1MDB dipindahkan ke akaun peribadi Perdana Menteri Najib Razak.

Pada 4 Julai 2015, Abdul Gani berkata pihak berkuasa pada 3 Julai menyiasat pejabat tiga buah syarikat yang dikaitkan dengan dakwaan pemindahan sejumlah dana yang besar ke akaun Perdana Menteri dan memperoleh sejumlah dokumen yang berkaitan. Serbuan ke atas SRC International Sdn Bhd, Gandingan Mentari Sdn Bhd dan Ihsan Perdana Sdn Bhd itu dilakukan oleh sebuah kumpulan penyiasat pasukan petugas khas yang turut dianggotai oleh SPRM, PDRM dan Bank Negara Malaysia (BNM). Abdul Gani juga mengesahkan bahawa pasukan khas itu telah memulakan siasatan berhubung isu 1MDB dan menyerahkan kepada beliau beberapa dokumen untuk disemak termasuk dokumen yang berkaitan dengan dakwaan penyaluran dana ke akaun Perdana Menteri.

Pada 28 Julai 2015, Abdul Gani sebagai Peguam Negara ditamatkan mulai 27 Julai 2015 atas sebab-sebab kesihatan. Laporan dikeluarkan agensi berita kebangsaan *[[Bernama]]* memetik kenyataan daripada Ketua Setiausaha Negara Ali Hamsa. Sementara itu, Abdul Gani memberitahu *[[Malaysiakini]]* bahawa beliau tidak tahu mengenai keputusan penamatan khidmatnya sebagai Peguam Negara. Ditanya sama ada ia ada kena mengena dengan siasatan isu 1MDB, Abdul Gani juga enggan mengulas.

## Rujukan

## Pautan luar
* Peguam Negara Malaysia
Lebuhraya Pantai Barat, Singapura

**Lebuhraya Pantai Barat** (Cina Ringkas: 西海岸大路) adalah sebuah jalan raya utama di Singapura yang meghubungkan Kawasan Perindustrian Jurong dan Bandar Baru Clementi menghala ke pusat bandar raya. Ia adalah jalan raya dengan simpang rata dari simpang Lingkara Pandan dan Jalan Pantai Barat ke persimpangan Pasir Panjang di mana ia melalui jejambat; jejambat tersebut bertemu dengan Jalan Keppel sebelum persimpangan Lebuhraya Ayer Rajah. Panjang keseluruhan lebuh raya ini adalah 11 km. Bahagian jejambat tersebut adalah lebih baru daripada bahagian lain dengan simpang rata, siap pada tahun 2006.

Had laju lebuh raya ini lebih rendah daripada had laju utama lebuh raya ekspres. Lebuh raya ini juga mempunyai simpang lampu isyarat di simpang Jalan Clementi, sesuatu yang tidak ada pada mana-mana lebuh raya ekspres. Bahagian dengan simpang rata mempunyai 6 lorong manakala bahagian jejambat mempunyai 4 lorong dengan bahu jalan selebar 1 m. Jejambat tersebut adalah yang terpanjang di Singapura dengan jarak 5 km.

## Lihat juga
* Rangkaian Lebuhraya Singapura
* Lebuhraya Nicoll
* Sistem Jalan Lingkaran Luar Singapura
Wilayah Astrakhan

**Wilayah Astrakhan** merupakan subjek persekutuan di Rusia. Pusat pentadbirannya terletak di Astrakhan. 

## Geografi
### Zon waktu

Wilayah Astrakhan terletak di Zon Waktu Moscow (MSK/MSD). UTC ialah +0300&nbsp;(MSK)/+0400&nbsp;(MSD).
Lebuhraya Taman Pantai Timur

**Lebuhraya Taman Pantai Timur** (kependekan: **ECP**; ; Bahasa Inggeris: *East Coast Parkway*) adalah sebuah lebuh raya yang melalui sepanjang pantai tenggara Singapura. Panjang lebuh raya ini ialah 20 km (12.4 batu), dan menghubungkan Lapangan Terbang Changi di bahagian timur dengan Jambatan Benjamin Sheares sebelum bertemu dengan Lebuhraya Ayer Rajah. Ia juga berhubung dengan Lebuhraya Seluruh Pulau di Persimpangan Changi, lebih kurang 1 km (0.6 batu) sebelum lebuh raya tamat.

Dibina sebahagian besarnya daripada tanah yang ditambak, pembinaan ECP berula pada awal tahun 1970an. Ia mula dibuka pada tahun 1981 serentak dengan pembukaan Lapangan Terbang Changi, walaupun masih terdapat lampu isyarat sehingga siapnya persimpangan terakhir di Firt Road pada tahun 1989.

Bahagian lurusan yang panjang di ECP berhampiran dengan Lapangan Terbang Changi boleh digunakan sebagai landasan kecemasan. Bahagian ini mudah dikenal pasti melalui bunga-bunga yang ditanam di dalam pasu mudah alih di pembahagi lebuh raya bagi menggantikan pokok-pokok besar yang biasanya menghiasi pembahagi lebuh raya ini.
Sakha

**Republik Sakha**  (bahasa Rusia: Респу́блика Саха́ (Яку́тия)) merupakan satu subjek persekutuan di Rusia dan merupakan kawasan yang paling luas di Rusia.

## Geografi
### Zon Waktu
Sakha terbahagi kepada 3 zon waktu:
# Zon Waktu Yakutsk (YAKT/YAKST). UTC ialah +0900&nbsp;(YAKT)/+1000&nbsp;(YAKST).  Meliput kawasan republik dari barat Sungai Lena juga hingga kawasan daerah-daerah pentadbiran yang berada dikedua-dua belah Sungai Lena.
# Zon Waktu Vladivostok (VLAT/VLAST). UTC ialah +1000&nbsp;(VLAT)/+1100&nbsp;(VLAST). Meliputi kawasan republik dari 127°E dan 140°E longitud.
# Zon Waktu Magadan (MAGT/MAGST). UTC ialah +1100&nbsp;(MAGT)/+1200&nbsp;(MAGST). Meliputi seluruh kawasan republik yang terletad di timur 140°E longitud.
Kampung Mujur

**Kampung Mujur** merupakan sebuah kampung yang terletak di Bachok, dalam negeri Kelantan Darul Naim, iaitu sebuah negeri di  utara  Malaysia. Kelantan merupakan sebuah negeri di utara Malaysia, dengan keluasan lebih kurang 14,922 km². Ia terletak di timur laut Semenanjung Malaysia, berhadapan dengan Laut China Selatan, dan bersempadan dengan Provinsi Narathiwat, Thailand. Kelantan ialah sebuah negeri agraria (pertanian) yang mempunyai banyak kawasan tanaman padi dan perkampungan nelayan.

## Lokasi
Mujor adalah 30 kilometer dari Kota Bharu dan 7 kilometer dari Bachok. Kebanyakan pelancong, sama ada pelancong luar atau pelancong tempatan, yang ingin ke Tok Bali, iaitu salah satu pusat perikanan dan pusat peranginan yang paling terkenal di negeri Kelantan, mempunyai dua laluan, iaitu Jalan Kampung Kandis dan Jalan Beris Lalang. Dengan meggunakan Jalan Beris Lalang, pelancong akan melepasi Kampung Mujor, Kampung Alor Pulai, dan Kampung Beris Lalang. Dari Kampung Mujor ke Tok Bali mengambil masa selama 30 minit.

## Pendidikan
Kanak-kanak di Kampung Mujor yang berumur 6 tahun akan dihantar ke Tadika Kemas yang berdekatan. Apabila mereka berumur 7 tahun, mereka akan dihantar ke sekolah rendah yang berdekatan untuk memasuki darjah satu, sama ada Sekolah Kebangsaan Seneng atau Sekolah Kebangsaan Jelawat. Semasa berada di darjah enam, mereka diwajibkan mengambil Ujian Penilaian Menengah Rendah (UPSR). Berdasarkan keputusan UPSR, mereka akan menyambung persekolahan di sekolah menengah yang mereka pilih. Bagi pelajar yang mencatat keputusan yang cemerlang dalam UPSR, mereka akan memohon untuk menyambung persekolahan di sekolah berasrama penuh. Bagi yang mencatat keputusan yang kurang baik, mereka akan menyambung persekolahan di sekolah menengah yang berdekatan, iaitu Sekolah Menengah Kebangsaan Jelawat atau Sekolah Menengah Kebangsaan Dato' Perdana.

Dalam Wilayah Pembangunan Pantai Timur (ECER), Kampung Mujor termasuk sebagai kawasan yang akan didirikan Universiti Malaysia Kelantan (UMK). Ini secara tidak langsung akan meningkatkan taraf sosioekonomi penduduk Kampung Mujor.

## Kemudahan asas
### Pendidikan
# 

### Tempat beribadat
# 

## Poskod
Poskod yang digunakan di Kampung Mujur, Bachok, Kelantan adalah 16310.

## Rujukan
  

## Pautan luar
* Lokasi '''Kampung Mujur''' di Peta Google
* Daerah Melawi
30 Tahun Perancangan Bahasa Malaysia

***30 Tahun Perancangan Bahasa Malaysia*** ialah sebuah buku yang ditulis oleh Dr. Abdullah Hassan, salah satu ahli bahasa yang terutama di Malaysia. Diterbitkan oleh Dewan Bahasa dan Pustaka pada tahun 1987, buku ini mengesani proses yang berlaku dalam perancangan bahasa di Malaysia dalam tempoh tiga puluh tahun selepas kemerdekaan Malaysia pada tahun 1987. Pencapaian proses itu yang amat berjaya itu telah selalu dijadikan contoh dalam perbincangan perancangan bahasa di dalam persidangan-persidangan antarabangsa.

Buku ini mula ditulis oleh Abdullah Hassan semasa beliau bercuti sabatikal di Jabatan Kajian Asia Selatan dan Tenggara di Universiti California, Berkeley, Amerika Syarikat. Walau bagaimanapun, usaha itu terbengkalai untuk beberapa lama kerana kesibukan kerjanya. Usaha itu kemudian disambung semula olehnya pada akhir tahun 1986.

## Isi kandungan
*30 Tahun Perancangan Bahasa Malaysia* yang mempunyai 142 muka surat terbahagi kepada sepuluh bab seperti yang berikut:
* Bab 1: Profil Bahasa-bahasa Masyarakat Malaysia
* Bab 2: Pemilihan Bahasa Melayu Sebagai Bahasa Kebangsaan
* Bab 3: Kelemahan-kelemahan Bahasa dan Penyelesaiannya
* Bab 4: Agen dan Mekanisme Perancangan Bahasa
* Bab 5: Perancangan Taraf: Bahasa Malaysia Sebagai Bahasa Perhubungan Luas dan Identiti Kebangsaan
* Bab 6: Perancangan Bahan: Ejaan dan Sebutan
* Bab 7: Perancangan Bahan: Peristilahan
* Bab 8: Perancangan Bahan:Perkamusan
* Bab 9: Penilaian
* Bab 10: Meninjau ke Hadapan

## Rujukan
* Abdullah Hassan. *30 Tahun Perancangan Bahasa Malaysia* (1987). Diterbitkan oleh Dewan Bahasa dan Pustaka (tiada ISBN)
Wilayah Magadan

**Wilayah Magadan** (Rusia:Магада́нская о́бласть) merupakan subjek persekutuan di Rusia yang terletak dikawasan daerah persekutuan Timur Jauh, yang berhampiran dengan Laut Okhotsk. 

## Geografi
### Zon waktu

Wilayah Magadan terletak di Zon Waktu Magadan (MAGT/MAGST). UTC ialah +1100&nbsp;(MAGT)/+1200&nbsp;(MAGST).
Ab Rashid Ab Rahman

Tan Sri Dato' Indera Haji **Ab. Rashid bin Ab. Rahman** ialah seorang pesara kakitangan awam warganegara Malaysia berketurunan Melayu yang pernah memegang jawatan pengerusi Suruhanjaya Pilihan Raya Malaysia (SPR) sejak 17 November 2000 hingga 30 Disember 2008.

## Kerjaya
Beliau menyertai perkhidmatan kerajaan sejak 1967 hingga 30 Disember 2008.

Antara jawatan beliau ialah :
* 1968 - 69 : Penolong Setiausaha Suruhanjaya Perkhidmatan Awam
* 1972 - 75 : Ketua Penolong Setiausaha, Jabatan Imigresen
* 1975 - 76 : Setiausaha, Majlis Perbandaran Melaka
* 1977 - 79 : Timbalan Ketua Pengarah Kerajaan Tempatan
* 1979 - 95 : Setiausaha Suruhanjaya Pilihan Raya (SPR)
* 1995 - 97 : Timbalan Ketua Setiausaha Kementerian Pendidikan
* 2000 - 08 : Pengerusi SPR

Beliau turut pernah menjadi penasihat kepada Urus Setia Komanwel berkaitan dengan hal-hal pilihan raya.

## Pengalaman
Tan Sri Dato' Seri Panglima Ab. Rashid Ab. Rahman telah terlibat dalam 6 pilihan raya umum di Malaysia.

## Reaksi terhadap memorandum Mafrel
*Malaysians For Free and Fair Elections* (MAFREL) yang dipengerusikan oleh Abdul Malek Hussin telah menghantar laporan akhir berhubung perjalanan tiga pilihan raya kecil tahun 2007 iaitu di Batu Talam (28 Januari 2007), Machap (12 April 2007) dan Ijok (28 April 2007).

Sepanjang beliau menjadi pengerusi SPR Malaysia, tidak pernah seorang, mengemukakan bukti berlakunya penipuan yang dirancang oleh SPR. Ini termasuklah pengundi hantu, undi pos di kem tentera dan balai polis dan lain-lain.

## Politik
Selepas bersara, beliau memasuki politik dan telah dilantik sebagai Naib Presiden pada 3 November 2016 bagi Parti Pribumi Bersatu Malaysia (PPBM) yang baru ditubuhkan pada 9 September 2016 oleh Tun Dr Mahathir Mohamad dan Tan Sri Muhyiddin Yassin.

Pada PRU 14, beliau telah bertanding di DUN Kota Lama, Kelantan dan tewas kepada penyandang, Anuar Tan Abdullah.

## Pautan luar

## Rujukan
Lebuhraya Tengah

**Lebuhraya Tengah** (kependekan: **CTE**; ; Bahasa Inggeris: *Central Expressway*) adalah lebuh raya utama yang menghubungkan pusat bandar raya Singapura dengan kawasan kediaman di bahagian utara seperti Toa Payoh, Bishan dan Ang Mo Kio dan seterusnya menghala ke Lebuhraya Seletar dan Lebuhraya Tampines.

Peringkat pertama lebuh raya bermula sebagai 2 bahagian berasingan: arah dari Seletar ke Jalan Bukit Timah (bersebelahan dengan Jalan Cavenagh), dan yang kedua dari Jalan Chin Swee di Chinatown ke Lebuhraya Ayer Rajah di Radin Mas. Bahagian kedua lebuh raya melibatkan pembinaan 2 terowong yang melalui kawasan tepu bina termasuklah Sungai Singapura, Taman Fort Canning dan Jalan Orchard. Terowong CTE adalah satu-satunya jalan bawah tanah di Singapura sebelum pembinaan Terowong Fort Canning dan Lebuhraya Kallang-Paya Lebar yang dibuka pada tahun 2007.

Memandangkan CTE adalah satu-satunya lebuh raya laluan terus yang menghubungkan pusat bandar raya dengan kawasan kediaman di sebelah utara, CTE lebih cenderung mengalami masalah kesesakan jalan raya berbanding lebuh raya lain di Singapura. Cubaan terkini yang dilakukan kerajaan bagi mengurangkan kesesakan di lebuh raya tersebut adalah langkah Lembaga Pengangkutan Darat Singapura melanjutkan waktu bayaran tol elektronik ERP (Sistem Kadar Jalan Elektronik) sehingga pukul 8.00 malam bermula 1 Ogos 2005. Ini adalah kali pertama tol ERP dikenakan pada sebelah malam kerana kadar tol ERP di lebuh raya lain di Singapura hanyalah di sebelah siang sahaja.
Sungai Sedu

**Sungai Sedu** terletak di Telok Datuk, Kuala Langat, Selangor.

Sungai Sedu telah dijadikan tapak pelupusan sampah bagi daerah Kuala Langat. Tetapi kini tapak baru perlu dicari kerana tapak ini hampir tepu. Tapak pelupusan sampah Sungai Sedu dikendalikan oleh syarikat Alam Flora Sdn Bhd.

Penduduk tempatan diwakili Datuk Ei Kim Hock (BN-Telok Datuk) mahukan tapak pelupusan ini ditutup segera kerana berbau busuk.
Rencana Linguistik

***Rencana Linguistik***  ialah sebuah buku yang ditulis oleh Dr. Abdullah Hassan, salah satu ahli bahasa yang terutama di Malaysia. Diterbitkan oleh Dewan Bahasa dan Pustaka pada tahun 1978, buku ini ditulis atas permintaan Encik Kamaludin Muhammad, ketua editor majalah Dewan Bahasa ketika itu, untuk menyunting makalah-makalah dalam majalah tersebut supaya dapat dibukukan. 

Sebanyak 21 buah makalah telah disusun ke dalam tujuh bab, dengan sebanyak lapan orang ahli bahasa memberikan sumbangan mereka. Buku ini bertujuan untuk memenuhi "keperluan dalam bidang ilmu bahasa bagi kepentingan pelajar-pelajar peringkat tahun pertama di universiti-universiti serta juga pelajar-pelajar di maktab-maktab, dan khususnya bagi guru-guru yang mengajar bahasa Malaysia."

## Isi kandungan
* Bab 1: Pengenalan
** Bahasa dan Linguistik: Definisi perkembangan sepintas lalu
** Ilmu linguistik dan cabangnya
* Bab 2: Perkembangan bahasa
** Asal usul bahasa
** Asas dan proses perkembangan bahasa
** Sedikit tentang bahasa dari sudut ilmu bahasa
* Bab 3: Fonologi
** Sepintas lalu mengenai fonetik
** Sedikit tentang ujaran
** Tujuan sepintas lalu tentang fonemik
* Bab 4: Morfologi
** Definisi morfologi secara ringkas
** Imbuhan dalam Bahasa Malaysia
** Keterangan lanjut penambahan-penambahan dalam Bahasa Melayu
* Bab 5: Sintaksis
** Beberapa cara pengkajian sintaksis
** Pola-pola ayat dasar dalam Bahasa Malaysia
** Pemindahan kalimat
* Bab 6: Golongan kata
** Pandangan Raja Ali Haji tentang kelas kata dalam Bahasa Melayu
** Ilmu bahasa dan penggolongan jenis kata dalam Bahasa Melayu
** Pemindah golongan jenis kata
* Bab 7: Semantik
** Semantik
** Sedikit tentang makna
** Keperihalan keadaan: Satu teknik penganalisaan makna

## Rujukan
* Abdullah Hassan. *Rencana Linguistik* (1978). Diterbitkan oleh Dewan Bahasa dan Pustaka (tiada ISBN)
Sultan Muhammad Dipatuan Kudarat

**Sultan Muhammad Dipatuan Kudarat** (juga dieja **Qudarat**), (1580? - 1671) adalah sultan Kesultanan Maguindanao. Semasa pemerintahannya, beliau berjaya menangkis percubaan Sepanyol untuk menakluki kerajaannya dan menghalang proses pengkristianan rakyatnya di Mindanao. Beliau adalah sultan yang ke-7 dan juga keturunan Shariff Mohammed Kabungsuwan , seorang mubaligh yang mengembangkan ajaran Islam di Mindanao pada abad ke-14. Beliau dilahirkan pada 1580 di tempat yang kini dikenali sebagai Lanao del Sur di Filipina. 

## Pemerintahan

Selepas menggantikan bapanya pada 1619, beliau berjaya mengalahkan beberapa *datu* dan menjadikan dirinya tuan bagi kawasan Pulangui. Beliau juga telah menguasai kawasan yang kini dikenali sebagai Cagayan de Oro dan Caraga dan juga menjadikan daerah Misamis dan Bukidnon sebagai kawasan yang memberinya ufti. Beliau berjaya berunding dengan Belanda dan Sepanyol supaya mereka mengiktiraf kedaulatannya ke atas tanah-tanah jajahannya. Pihak Sepanyol cuba mengalahkan Sultan Kudrat dalam beberapa peperangan tetapi gagal. Malah mereka terpaska menebus askar-askar mereka dari Sultan Kudrat. Pada 25 Jun, 1645, Gabernor-Jeneral Filipina, Alonso Fajardo menandatangani perjanjian dengan Sultan Kudrat yang mengizinkan beberapa perkara: membolehkan pendakwah Kristian untuk berkhidmat kepada penganutnya di Mindanao, membina sebuah gereja dan melakukan perdagangan dengan kerajaannya. 
## Rujukan

## Pautan luar
*  Sultan Dipatuan Kudarat
Rampasan kuasa tentera Pakistan 1999

**Rampasan kuasa tentera Pakistan 1999** telah berlaku pada 12 Oktober 1999 di Karachi, Pakistan. Perdana Menteri Pakistan ketika itu, Nawaz Sharif telah digulingkan oleh Jeneral Pervez Musharraf yang menjadi ketua tentera Pakistan.

## Punca
Rampasan kuasa ini berlaku kerana berlaku ketegangan antara kerajaan awam pimpinan Nawaz Sharif dengan pihak tentera untuk beberapa lama.  Jeneral Musharraf menjadi perancang dan melancarkan Perang Kargil bagi menentang tentera India di sempadan India-Pakistan tanpa pengetahuan Dewan Parlimen Pakistan. Pakistan telah didesak  oleh Presiden Amerika Syarikat Bill Clinton supaya menamatkan perang dan berunding berhubung isu Jammu dan Kashmir. Nawaz Sharif telah memberi kenyataan bahawa Perang Kargil tidak dirancang oleh kerajaan awam. Semenjak itu tentera dan pentadbiran awam tidak sehaluan dan saling berprasangka.

## Rampasan kuasa tentera
Pada 12 Oktober 1999 Nawaz Sharif kehilangan kepercayaan daripada ketua tentera Pervez Musharraf dan ketua agensi perisikan Pakistan, Leftenan Jeneral Khwaja Ziauddin.  Pervez Musharraf yang berada di luar negara telah pulang ke Pakistan. Pegawai tentera kanan termasuk Leftenan Jeneral Muhammad Aziz Khan dan  Leftenan Jeneral  Mahmoud Ahmad telah melakukan rampasan kuasa di Rawalpindi. Leftenan Jeneral  Muzaffar Usmani telah menguasai  Karachi. Sementara  Jeneral Musharraf telah menutup Lapangan Terbang Karachi dan menguasai kerajaan.  Perdana Menteri Pakistan ketika itu, Nawaz Sharif dan beberapa menteri kabinet telah ditahan. Nawaz Sharif telah dibuang ke Arab Saudi dan hanya kembali ke Pakistan pada 10 September 2007.

## Selepas rampasan kuasa
Pada 12 Mei 2000, Mahkamah Tinggi Pakistan telah membenarkan Pervez Musharraf, mengadakan pilihan raya Pakistan pada 12 Oktober 2002. Referendum telah diadakan pada 30 April 2002 di Pakistan dan tempoh Presiden Pervez Musharraf dilanjutkan lagi sehingga 5 tahun selepas pilihan raya.
Perang Kargil

**Perang Kargil**, dikenali juga sebagai **Konflik Kargil** , merupakan pertikaian bersenjata antara India dan Pakistan yang terjadi antara Mei dan Julai 1999 di daerah Kargil di wilayah Kashmir.

## Nota

 Nama: Terdapat pelbagai nama untuk pertikaian ini. Ini kerana India tidak pernah mengisyiharkan perang mahupun menggunakan istilah "perang" semasa konflik ini, walaupun kedua negara membayangkan berada dalam keadaan perang.

 Korban: Jumlah tepat korban tentera Pakistan tidak dapat diketahui dengan pasti kerana Pakistan tidak mengeluarkan senarai rasmi.
Sempoa

__NOTOC__

**Sempoa** (**sepua**/**cepua**), juga dikenali sebagai **dekak-dekak** atau **abakus**, merupakan alat hitung untuk melakukan proses-proses aritmetik. Seringnya, ia terdiri daripada sebuah rangka kayu, dengan manik-manik yang menggelangsar pada wayar-wayar. Penggunanya menggelangsar pembilang secara insani pada batang-batang atau alur-alur. Ia telah digunakan selama berabad-abad sebelum penerimagunaan sistem angka Hindu-Arab tertulis dan masih digunakan secara meluas pada hari ini oleh para pedagang dan kerani di China, Jepun, Afrika dan negara-negara yang lain.

Sempoa pertama hampir pasti berasaskan batu rata yang dilitupi dengan pasir atau habuk. Perkataan-perkataan dan huruf-huruf ditulis pada pasir. Nombor-nombor kemudian ditambah, dengan batu-batu kerakal dipergunakan untuk membantu penghitungan.

Orang-orang Babylonia menggunakan sempoa habuk seawal 2400 SM. Bagaimanapun, asal sempoa dengan benang masih kabur, tetapi India, Mesopotamia atau Mesir dipercayai merupakan tempat asal yang mungkin, dengan China memainkan peranan yang penting dalam pengembangan sempoa. Daripada sempoa-sempoa ini, berbagai-bagai sempoa telah dikembangkan, dengan yang paling popular berdasarkan sistem dwiperlimaan yang mempergunakan gabungan yang terdiri daripada dua asas (asas-2 dan asas-5) untuk mewakili nombor-nombor perpuluhan. Bagaimanapun, sempoa terawal yang digunakan di Mesopotamia dan kemudian oleh para katib di Mesir dan Yunani menggunakan nombor perenampuluhan yang diwakili oleh faktor-faktor 5, 2, 3, dan 2 bagi setiap digit.

Penggunaan istilah "*abacus*" (dalam bahasa Inggeris) bermula sebelum tahun 1387 apabila karya-karya bahasa Inggeris Pertengahan meminjam perkataan Latin untuk menghuraikan sempoa papan pasir. Perkataan Latin datangnya daripada perkataan *abakos*, bentuk genitif bahasa Yunani untuk *abax* ("meja hitung"). Oleh sebab *abax* juga membawa pengertian "meja yang ditaburi dengan pasir atau habuk yang digunakan untuk melukis bentuk geometri", sesetengah ahli linguistik meneka bahawa perkataan Yunani berasal daripada kata akar Semitik, *ābāq* (disebut "a-vak"), perkataan Ibrani untuk "habuk". Oleh sebab perincian tentang penghantarannya adalah kabur, istilah "abakus" juga mungkin berasal daripada perkataan Phoenicia, *abak*, yang membawa pengertian "pasir". 

## Lihat juga
* Kisanbop
* Logik abakus
* Meja pasir
* Tulang Napier
* Sistem abakus

## Rujukan


## Pautan luar

*  Ensiklokamus Teknologi Maklumat: Abakus secara ringkas

### Tutoran
* Min Multimedia
* Suan Pan
* Abakus: Misteri Manik - sebuah Manual Abakus

### Keanehan-keanehan abakus
* Abakus Stephenson™, oleh Steve Stephenson
* Abakus dalam berbagai-bagai Sistem Angka di laman web cut-the-knot
* Aplet-aplet Java untuk abakus-abakus Cina, Jepun dan Rusia 
* Abakus berskala atom
* Sejarah abakus dan lain-lain
* Abakus Gerbert d'Aurillac yang menggunakan angka Hindu-Arabdi
Lovers in Paris (drama)

**Lovers in Paris** (파리의 연인, **Pari-ui yeon-in**) ialah sebuah drama bersiri Korea yang disiarkan oleh SBS pada musim panas 2004. Drama ini juga dikenali sebagai **My Sweetheart in Paris** dan **Romance in Paris**. Ia telah memenangi anugerah bagi kategori drama televisyen terbaik dalam Baeksang Art Awards, yang diadakan pada Mei 20, 2005. Drama ini merupakan drama romantik Korea yang pertama  daripada tiga dilakukan penggambarannya di Eropah. Drama kedua ialah **[[Lovers in Prague]]**. Yang ketiga, dan terakhir ialah **[[Lovers]]** (연인).

## Sinopsis
Sebagai pengerusi GD Motors, Han Gi-Ju (Park Shin-yang) ialah seorang lelaki bercerai yang bekerja di Paris. Dia mengambil Gang Tae-young (Kim Jung-eun), yang bekerja sebagai pembantu rumah di rumahnya, sebagai teman temunya ke pesta perniagaan. Dia seorang pelajar antarabangsa miskin yang mengejar impian ayahnya untuk belajar di Paris. Anak saudara Han Gi-ju, Yu Soo-H
hyeok (Lee Dong-geon) bertemu Tae-Young secara kebetulan, dan jatuh cinta padanya. Tae-Young akhirnya kembali ke Seoul, tidak lama kemudian, Gi-Ju dan Soo-Hyeok juga kembali ke Seoul secara berasingan. Tae-Young meminta Gi-Ju untuk pekerjaan dan pada masanya, kedua-duanya jatuh cinta. Bapa Gi-Ju cuba memaksa anaknya untuk berkahwin dengan Moon Yun-a (Oh Joo-eun) anak seorang ahli politik yang berpengaruh dan dia menggunakan segala cara untuk mewujudkannya. Apabila rahsia keluarga yang melibatkan Gi-ju dan Soo-hyeok didedahkan, hubungan antara Tae-young dan Gi-ju berada dalam krisis.

## Pelakon
### Watak utama
* Park Shin-yang sebagai Han Gi-ju
* Kim Jung-eun sebagai Gang Tae-young 
* Lee Dong-gun sebagai Yoo Soo-hyeok 
* Oh Joo-eun sebagai Moon Yoon-a 
* Kim Seo-hyung sebagai Baek Seung-kyung

### Watak sokongan
* Kim Sung-won sebagai Han Sung-hoon 
* Park Young-ji sebagai Choi Won-jae
* Jo Eun-ji sebagai Lee Yang-mi 
* Yun Yeong-jun sebagai Kim Seung-jun
* Kim Young-cha sebagai Kang-geun 
* Kim Cheong sebagai Senior Tae-young

### Watak tambahan
* Jung Ae-ri sebagai Han Gi-hye (kakak Gi-ju)
* Kim Ga-yeon sebagai Pekerja CSV Cinema
* Sung Dong-il sebagai Kang Pil-bo
* Seo Kwon-sun sebagai Ibu Yoon-a 
* Kim Hyeong-beom sebagai Kawan Soo-hyeok
* Lee Se-chang sebagai Park Jung-hak (Bos Park Motors)
* Yoon Jin-seo sebagai Gadis di Pantai
* Joo Min-soo sebagai Gi-ju (kecil)
* Shim Hyun-sub 
* Jang Eun-bi 
* Jung Na-on
## Anugerah & pencapaian

## Kredit

### Staf

*Penerbit: **Kim Yang**
*Pengarah: **Shin Woo Chul**
*Penulis: **Kim Eun Sook**, Kang Eun Jung

## Lihat juga

*Drama Korea

## Pautan luar

*Laman rasmi ''Lovers in Paris''
*''Lovers in Paris'' OST Fanlisting
*Lovers in Paris di DramaWiki
Asid karboksilik

**Asid karbosilik** merupakan sejenis asid organik yang disifatkan melalui kewujudan sekurang-kurangnya satu kumpulan karboksil. Formula asas asid karbosilik ialah R-COOH, di mana R merujuk kepada kumpulan berfungsi monovalen. Sesebuah **kumpulan karboksil** merupakan kumpulan berfungsi yang terdiri daripada karbonil (RR'C=O) dan hidroksil (R-O-H), yang mempunyai formula kimia -C(=O)OH yang biasanya ditulis sebagai -COOH atau -CO2H.

Asid karboksilik boleh mempunyai lebih dari satu kumpulan berfungsi. Asid karboksilik yang memiliki dua kumpulan karboksil dipanggil *[[asid dikarboksilik]]* (*alkandioat*),  asid *trikarboksilik* (*alkantrioat*) jika tiga kumpulan tersebut dijumpai, dan begitulah seterusnya.

## Senarai asid karboksilik

## Lihat juga
* Terbitan asid karboksilik

## Rujukan